**Opis údajov č.1:**

V súťažných podkladoch časť B.1 Opis predmetu zákazky je vyžadované nasledovné :

4. *Podrobný opis ponúkaného predmetu plnenia, z ktorého musí vyplývať splnenie všetkých podmienok stanovených v zmysle Prílohy č. 4 Audit verejného osvetlenia mesta Nové Mesto nad Váhom (audit). Opis musí obsahovať prehľadnú a jednoznačnú informáciu ako predmet ponuky spĺňa požadované parametre, charakteristiky a vlastnosti uvedené v Súťažných podkladoch. Súčasťou musí byť okrem iného aj popis navrhovaného riadiaceho systému osvetlenia a systému monitoringu a riadenia rozvádzačov s uvedením vlastností a možností týchto systémov.*

V audite je opis Riadiaceho systému osvetlenia opísaný na stranách 56 – 58.

**Otázky:**

1. Žiadame o vysvetlenie, či je predmetom zákazky aj dodávka riadiaceho systému osvetlenia podľa opisu v audite ?

Odpoveď: áno

1. Žiadame o vysvetlenie, či riadiaci systém osvetlenia má zabezpečiť Riadiaci modul do svietidla uvedený v položke výkazu výmer č. 52 a č.53 ?

Odpoveď: áno

**Opis údajov č.2:**

Vo výkaze výmer je uvedený celkový počet svietidiel 1464ks vrátane cestných, parkových svietidiel a reflektorov, zároveň v položke 52 je uvedený počet 1464ks riadiacich modulov do svietidla a v položke č.53 je uvedená montáž modulov do svietidla.

**Otázky:**

1. Žiadame o vysvetlenie či všetky svietidlá majú byť osadené riadiacim modulom vrátene reflektorov ?

Odpoveď: riadiacim systémom majú byť vybavené všetky svietidlá okrem reflektorov REF1 – REF3. Položky výkazu výmer č. 52 a č. 53 boli chybné a v opravenom výkaze výmere budú znížené o 15 ks.

1. V technických požiadavkách na reflektory nie je uvedená požiadavka na exterierový konektor ako u cestných a parkových svietidlách. Žiadame preto o vysvetlenie akým spôsobom má byť zabezpečené napojenie riadiaceho modulu do reflektora ?

Odpoveď: viď bod. 3

**Opis údajov č.3:**

V bode 3.2.3 Auditu sú opísané technické parametre svietidiel, kde je okrem iného uvedené:

* *svietidlo musí byť bez úprav* ***vybaviteľné*** *inteligentným riadiacim systémom, ktorý bude základným prvkom konceptu inteligentného mesta SMART CITY. Tento systém riadenia musí umožňovať ku každému jednotlivému svietidlu alebo skupine svietidiel priradiť vlastný stmievací kalendár s individuálnym nastavením diagramu stmievania pre každý jednotlivý deň v roku, podľa želania prevádzkovateľa.*
* *svietidlo musí byť vybavené minimálne dvoma exteriérovými systémovými konektormi podľa štandardu Zhaga book 18. Konektory musia umožňovať ľahké pripojenie, výmenu a inštaláciu budúcich snímačov a ovládačov bez otvorenia svietidla. Uprednostňuje sa napájanie 24V.*



B

A

Konektor na pripojenie riadiaceho modulu osadený záslepkou - krytom



Konektor na pripojenie riadiaceho modulu bez krytky



Konektor osadený riadiacim modulom

C

**Otázky:**

1. Nakoľko v požiadavkách na svietidlo je napísané, že svietidlo má byť vybaviteľné (nie vybavené) riadiacim systémom a vo výkaze výmer sa nachádza položka Riadiaci modul nie je zrejmé, či verejný obstarávateľ požaduje riadiaci systém alebo nie. Žiadame o vysvetlenie, či má byť riadiaci modul svietidla (položka 52) osadený vrámci tohto projektu na jednom z požadovaných konektorov podľa štandardu Zhaga book 18 ako je to na obrázku C ?

Odpoveď: Samotné svietidlo má byť VYBAVITEĽNÉ inteligentným riadiacim systémom. Táto formulácia zabezpečuje vybaviteľnosť riadiacim modulom kedykoľvek aj v budúcnosti. Súčasne sa verejný obstarávateľ rozhodol všetky svietidlá okrem reflektorov už v rámci tejto zákazky vybaviť riadiacim modulom, preto je v rámci výkaz výmeru požadovaná dodávka a montáž riadiacich modulov.

Áno, v rámci tohto projektu má byť riadiaci modul osadený na hornom konektore podľa štandardu Zhaga book 18 pri všetkých svietidlách okrem reflektorov REF1-REF3.

1. Predpokladáme, že sa nikdy nevyužijú oba konektory naraz u všetkých svietidiel. Použitie dvoch konektorov pri všetkých svietidlách navyšuje celkovú cenu svietidla čo má negatívny dopad na hospodárnosť projektu a ide o nehospodárne vynakladanie s verejnými prostriedkami. Žiadame o vysvetlenie, prečo majú byť všetky svietidlá vybavené dvomi exteriérovými konektormi ?

Odpoveď: Verejný obstarávateľ plánuje v budúcnosti osádzať svietidlá podľa potreby ďalšími prvkami tzv. Smart city konceptu, súčasťou ktorého budú čidlá, senzory, prípadne budú použité ako napájacie body pre ďalšie zariadenia. Verejný obstarávateľ požaduje absolútnu flexibilitu možnosti osadenia svietidiel ďalšími prvkami, preto požaduje aby každé svietidlo bolo vybavené dvoma exteriérovými konektormi podľa štandardu Zhaga book 18.

Rozdiel v cene medzi svietidlom s jedným konektorom ktoré nemá možnosť pripojenia ďalších prvkov a dvoma konektormi je zanedbateľný v porovnaní s investíciou, ktorú by musel verejný obstarávateľ vynaložiť v budúcnosti pri budovaní Smart city konceptu bez týchto konektorov.

1. Žiadame o vysvetlenie, aké presne zariadenia resp. snímače budú osadené na týchto konektoroch ?

Odpoveď: osadenie ďalších zariadení resp. snímačov nie je predmetom tohto verejného obstarávania preto odpoveď na túto otázku je irelevantná.